11.pielikums
Iepirkuma nolikumam 
 (ID Nr. LIAA 2026/54)

IEPIRKUMA LĪGUMS PROJEKTS
Rīgā
Datums skatāms laika zīmogā                                                             	   Nr.IEP – 2026/_
Latvijas Investīciju un attīstības aģentūra (turpmāk - Pasūtītājs), kura darbojas atbilstoši Ministru kabineta 2012.gada 11.decembra noteikumiem Nr.857 ,,Latvijas Investīciju un attīstības aģentūras nolikums”, tās __ __ __ personā, no vienas puses, un 
__ (turpmāk – Izpildītājs), reģ. Nr. __, adrese __, tās __ __ __ personā, kas darbojas saskaņā ar __, no otras puses, turpmāk abi kopā – Puses,

[bookmark: OLE_LINK3]saskaņā ar rezultātiem iepirkumā “Latvijas valsts tēla stratēģijas 2027.–2031. gadam izstrāde” (iepirkuma identifikācijas Nr. LIAA 2026/54) un Izpildītāja iesniegto piedāvājumu, noslēdz šādu līgumu (turpmāk – Līgums):


1. LĪGUMA PRIEKŠMETS

0. [bookmark: _Hlk158797405]Pasūtītājs pasūta un Izpildītājs atbilstoši Pasūtītāja norādēm, Līguma nosacījumiem, Līguma 1.pielikumā iekļautajai tehniskajai specifikācijai (turpmāk – Tehniskā specifikācija), Izpildītāja tehniskajam piedāvājumam (Līguma 2.pielikums) un Izpildītāja finanšu piedāvājumam (Līguma 3.pielikums) veic Latvijas valsts tēla stratēģijas 2027.–2031. gadam izstrādi, turpmāk viss kopā – Pasūtījums.
0. Iepirkuma priekšmets atbilstoši CPV klasifikatoram: 79000000-4 (Uzņēmējdarbības pakalpojumi: tiesības, tirgzinība, konsultēšana, darbinieku vervēšana, iespiešana un drošība); 79416000-3 (Sabiedrisko attiecību pakalpojumi.
0. Finansējums Līgumam tiek piešķirts no valsts budžeta programmas 28.00.00 Ekonomiskās izaugsmes politikas ieviešana valsts tēls.
0. Pasūtījuma izpildes termiņš: līdz 2026.gada 1.decembrim.

1. IZPILDĪTĀJA PIENĀKUMI UN TIESĪBAS

1. Izpildītājam ir pienākums nodrošināt, ka Līgums tiek izpildīts atbilstošā kvalitātē un termiņā.  
1. Līguma izpildes gaitā Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kas var traucēt Pasūtījuma izpildi. Tādā gadījumā Puses rakstiski vienojas par tālāku Līguma izpildes kārtību vai Līguma pirmstermiņa izbeigšanu.
1. Izpildītāja pienākumi Līguma izpildes gaitā un pēc Līguma izpildes:
2. apņemas veikt Pasūtījumu pienācīgā kvalitātē saskaņā ar Līguma, Tehniskās specifikācijas noteikumiem un Pasūtītāja pilnvarotā pārstāvja norādēm;
2. parakstot Līgumu, apliecina, ka tam ir kvalificēts personāls un pietiekamas iespējas un prasmes, lai nodrošinātu Pasūtījuma izpildi;
2. veicot Pasūtījuma izpildi, ievēro Latvijas Republikas normatīvos aktus, kas reglamentē Pasūtījuma izpildei nepieciešamo darbu veikšanu, pretējā gadījumā uzņemoties pilnu atbildību par šo prasību neievērošanas sekām;
2. Pasūtījuma izpildē izmanto savus tehniskos līdzekļus un nepieciešamības gadījumā pieaicina trešās puses, ar kurām pats veic savstarpējos norēķinus;
2. nekavējoties par saviem līdzekļiem novērš jebkādus trūkumus attiecībā uz Pasūtījuma kvalitāti;
2. nodrošina zaudēto vai sabojāto dokumentu atjaunošanu, ja tie ir zaudēti vai sabojāti Izpildītāja vai Pasūtījuma izpildē piesaistītā personāla nolaidīgas darbības vai bezdarbības dēļ;
2. pēc Pasūtītāja pieprasījuma nekavējoties sniedz informāciju par Pasūtījuma izpildes gaitu;
2. nodrošina no Pasūtītāja saņemtās informācijas konfidencialitāti un izmantošanu tikai tādā apjomā, kas nepieciešama Pasūtījuma izpildei;
2. ja Pasūtījuma izpildes laikā atklājas tā izpildes neiespējamība vai nenovēršama nekvalitatīva Pasūtījuma nodošana, aptur Pasūtījuma izpildi un paziņo par to Pasūtītājam 3 (trīs) kalendāra dienu laikā kopš attiecīgo apstākļu iestāšanās dienas. Šādā gadījumā Puses vienojas par tālāko Pasūtījuma veikšanas kārtību vai Līguma pirmstermiņa izbeigšanu;
2. ir tiesīgs saņemt no Pasūtītāja Līguma izpildei nepieciešamo informāciju;
2. ir tiesīgs saņemt samaksu par kvalitatīvu Pasūtījuma izpildi Līgumā noteiktajā kārtībā, termiņā un apmērā.
1. Izpildītājam ir tiesības saņemt Pasūtījuma izpildei nepieciešamo dokumentāciju un informāciju. Nepieciešamās informācijas un dokumentācijas nesaņemšana attaisno Izpildītājam saistošo termiņu kavējumu un automātiski pārceļ attiecīgo pienākumu izpildi par tādu laika periodu, par kādu kavēta nepieciešamās dokumentācijas un informācijas izsniegšana Izpildītājam.
1. Izpildītājs nozīmē savu pārstāvi __ (tālrunis __, e-pasts: __ ), kura pienākumos ietilpst sniegt Līguma izpildei nepieciešamo informāciju un parakstīt Pasūtījuma nodošanas – pieņemšanas aktu

1. PASŪTĪTĀJA PIENĀKUMI UN TIESĪBAS

2. Pasūtītājam pēc Izpildītāja pieprasījuma ir pienākums savlaicīgi izsniegt Izpildītājam visu Pasūtītāja rīcībā esošo un Pasūtījuma kvalitatīvai izpildei nepieciešamo, dokumentāciju un informāciju.
2. Pasūtītājam ir pienākums organizēt un piedalīties visu to tikšanos, sarunu, viedokļu saņemšanā, kas nepieciešama, lai Izpildītājs varētu pilnvērtīgi izpildīt Pasūtījumu.
2. Pasūtītājs nodrošina tā nozīmēto atbildīgo personu pieejamību Līguma izpildei.
2. Pasūtītājs nekavējoties informē Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas var ietekmēt, vai ietekmē Līguma precīzu un pilnīgu izpildi vai tā izpildi noteiktajā termiņā.
2. Pasūtītājs ir tiesīgs dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai padara neiespējamu Līguma izpildi.
2. Pasūtītājs pieņem un apstiprina Līguma izpildījumu Līgumā paredzētajā kārtībā un termiņā, ja Līguma izpildījums atbilst Līgumam un noteiktajiem Līguma izpildes kritērijiem.
2. Pasūtītājs ir tiesīgs saņemt no Izpildītāja informāciju un paskaidrojumus par Līguma izpildes gaitu un citiem ar Līguma izpildi saistītiem jautājumiem.
2. Pasūtītājam ir pienākums apmaksāt Pasūtījumu saskaņā ar Līguma 4.sadaļas noteikumiem.
2. Pasūtītājs nozīmē savu pārstāvi __ (tālrunis __, e-pasts: __ ), kura pienākumos ietilpst sniegt Līguma izpildei nepieciešamo informāciju un parakstīt Pasūtījuma nodošanas – pieņemšanas aktu. 

1. LĪGUMA SUMMA UN APMAKSAS KĀRTĪBA
3. Līguma kopējā summa Līguma darbības laikā ir __ EUR (__ euro, __ centi), kas sastāv no pamatsummas __ EUR (__ euro, __ centi) un pievienotās vērtības nodokļa __ EUR (__ euro, __ centi). Pasūtītājs veic Līguma kopējās summas apmaksu šādā kārtībā:
4.1.1. avansa[footnoteRef:1] maksājums 35 % (trīsdesmit pieci procenti) apmērā no Līguma kopējās summas tiek veikts 20 (divdesmit) darba dienu laikā pēc Līguma spēkā stāšanās dienas; [1:  Izpildītājs ir tiesīgs izvēlēties neizmantot avansa maksājuma iespēju vai  saņemt avansa maksājumu, kas mazāks par 20% no Līguma kopējās summas.] 

4.1.2. atlikušās daļas no Līguma kopējās summas maksājums tiek veikts 20 (divdesmit) darba dienu laikā pēc Pasūtījuma noslēguma nodošanas - pieņemšanas akta, par Līguma 5.9.punkta nodevuma prezentēšanu, parakstīšanas un Izpildītāja rēķina saņemšanas.
3. Pēc pieņemšanas - nodošanas akta abpusējas parakstīšanas, Izpildītājs izraksta atbilstošu rēķinu. Rēķinu Izpildītājs nosūta vienā no šādiem veidiem:
1. Pa pastu uz adresi Pērses ielā 2, Rīga, LV-1442;
1. Elektroniski uz elektronisko pasta adresi: pasts@liaa.gov.lv;
1. Elektroniski uz oficiālo elektronisko adresi EINVOICE@90001739473 atbilstoši Oficiālās elektroniskās adreses likumam.
3. Ja rēķins tiek sagatavots elektroniski un nav parakstīts ar drošu elektronisko parakstu, uz tā jānorāda atzīme “Maksājuma attaisnojuma dokuments sagatavots elektroniski un ir derīgs bez paraksta”.
3. Ja Izpildītājs iesniedz Pasūtītājam elektronisko rēķinu tam jāatbilst normatīvajos aktos noteiktajam standartam.
3. Pasūtītājs neapmaksā Izpildītāja rēķinu un/vai nesedz Izpildītāja izmaksas, par kurām atbilstoši Līgumā noteiktajai kārtībai nav parakstīts nodošanas - pieņemšanas akts.
3. Pasūtītājs apmaksās Pasūtījuma izpildi tikai tad, ja tas sniegts un pieņemts no Pasūtītāja atbilstoši Līgumā paredzētajam.
3. Līgumā noteiktie maksājumi ir veicami bezskaidras naudas norēķinu veidā uz Pušu rēķinos norādīto norēķinu kontu.
3. Par apmaksas dienu tiek uzskatīts datums, kad Pasūtītāja maksājums tiek reģistrēts Valsts kasē.
3. Par Līgumā neparedzētiem pakalpojumiem, kas nepieciešami Pasūtījuma izpildei, risku uzņemas Izpildītājs, tai skaitā neparedzēto darbu izmaksas, kas nav iekļautas līgumcenā, bet ir nepieciešamas Pasūtījuma pilnīgai izpildei Līgumā noteiktajā apjomā, kvalitātē un termiņā un kuras izriet no Līguma priekšmeta arī tad, ja tās nav tieši norādītas Līgumā.

1. LĪGUMA IZPILDES KĀRTĪBA
4. Veicot Pasūtījuma izpildi, informācijas apmaiņa un darba uzdevuma saskaņošana notiek elektroniski, izmantojot Līgumā norādītos Pušu pārstāvju e-pastus.
4. Puses apņemas regulāri organizēt Pušu pārstāvju tikšanos (tiešsaistē (Zoom, Teams vai citā veidā) vai klātienē), lai apspriestu Līguma izpildes gaitu.
4. Izpildītājs atbilstoši Tehniskai specifikācijai un Pasūtītāja precizējošām norādēm izpilda Pasūtījumu.
4. Izpildītājs ne vēlāk kā 5 (piecu) dienu laikā pēc Līguma spēkā stāšanās, saskaņā ar Tehniskās specifikācijas 5.1.punktu, atbilstoši Tehniskās specifikācijas 8.punktā minētajam formātam, sagatavo un iesniedz Pasūtītajam saskaņošanai Tehniskās specifikācijas 7.1.punktā noteikto darba plānu.
4. Izpildītājs pēc Tehniskās specifikācijas 5.2. – 5.5.punktā minēto uzdevumu izpildes, sagatavo un iesniedz Pasūtītājam Tehniskās specifikācijas 7.2. – 7.6.punktā minētos nodevumus, atbilstoši Tehniskās specifikācijas 8.punktā minētajam formātam.
4. Pasūtītājs 5 (piecu) darba dienu laikā izvērtē Līguma 5.5.punktā noteiktajā kārtībā saņemtos nodevumus un:
5. saskaņo tos bez iebildumiem;
5. nesaskaņo tos, nosūtot paziņojumu un informējot par neatbilstībām, trūkumiem un nepieciešamajiem labojumiem.
4. Līguma 5.6.2.apakšpunktā minētajā gadījumā Izpildītājs 3 (trīs) darba dienu laikā no paziņojuma saņemšanas dienas novērš neatbilstības un trūkumus atbilstoši Pasūtītāja norādījumiem un atkārtoti iesniedz to Pasūtītājam saskaņošanai. Pasūtītājs 5 (piecu) darba dienu laikā izskata atkārtoti iesniegto nodevumu un saskaņo to, ja Izpildītājs ir novērsis Pasūtītāja norādītās neatbilstības un trūkumus.
4. Izpildītājs ne vēlāk kā 3 (trīs) darba dienu laikā pēc visu Līguma 5.5.punktā minēto nodevumu saskaņošanas prezentē Pasūtītājam virtuālā sapulcē izstrādāto Latvijas valsts tēla stratēģiju LIAA pārstāvjiem.
4. Pēc visu, atbilstoši Līgumam nodevumu saskaņošanas un prezentēšanas, Puses 5 (piecu) darba dienu laikā paraksta nodošanas - pieņemšanas aktu (Puses Pasūtījuma nodošanas-pieņemšanas aktā fiksē Izpildītāja veiktos Pasūtījuma uzdevumus).
4. Pušu parakstīts nodošanas-pieņemšanas akts kalpo par pamatu norēķina veikšanai ar Izpildītāju.
4. Visi ziņojumi starp Pusēm Līguma ietvaros tiks uzskatīti par spēkā esošiem, ja tie iesniegti elektroniski, ievērojot Līguma 5.1.punktā noteikto kārtību, vai rakstveidā ierakstīta pasta sūtījuma veidā, neskarot Līguma 5.1.punktā noteikto kārtību.

1. PUŠU ATBILDĪBA UN NEPĀRVARAMA VARA

5. Par Pasūtījuma izpildes termiņa nokavējumu Izpildītājs maksā Pasūtītājam līgumsodu 0,5% (nulle, komats, pieci procenti) apmērā no pamatsummas par katru nokavējuma dienu, bet ne vairāk kā 10% (desmit procenti) apmērā no Līguma 4.1.punktā kopējās summas, un sedz zaudējumus, kas nokavējuma rezultātā ir radušies Pasūtītājam.
5. Ja Izpildītāja Pasūtījuma ietvaros veicamās darbības neatbilst Līguma, Tehniskās specifikācijas  noteikumiem vai Pasūtītāja norādēm, tās ir nepilnīgas vai nekvalitatīvas, Izpildītājs maksā Pasūtītājam līgumsodu 0,5 % (nulle, komats, pieci procenti) apmērā no Līguma pamatsummas par katru šādu gadījumu, bet ne vairāk kā 10% no Līguma pamatsummas.
5. Par maksājumu nokavējumu Pasūtītājs maksā Izpildītājam līgumsodu 0,5% (nulle, komats, pieci procenti) apmērā no nokavējuma summas par katru nokavējuma dienu, bet ne vairāk kā 10% (desmit procenti) no nokavējuma summas.
5. Ja Izpildītājs atsakās no Līguma saistību izpildes, vai ja Līgumā noteiktajos gadījumos Pasūtītājs vienpusēji izbeidz Līgumu, Izpildītājs maksā Pasūtītājam līgumsodu 10 % (desmit procenti) apmērā no Līguma pamatsummas, atmaksā Pasūtījam Līguma 4.1.1.apakšpunktā minēto avansa maksājumu un atlīdzina Pasūtītājam radītos tiešos zaudējumus 10 (desmit) dienu laikā pēc paziņojuma par Līguma izbeigšanu saņemšanas.
5. Pasūtītājs var ieturēt Līgumā noteiktos līgumsodus no Izpildītājam piekritīgajiem maksājumiem.
5. Līgumsoda samaksa nokavējuma gadījumā neatbrīvo Puses no saistību pilnīgas izpildes, izņemot Līguma 6.4.punktā noteikto gadījumu.
5. Puses neuzņemas atbildību par daļēju Pušu Līgumā paredzēto saistību izpildi vai neizpildi, ja tā radusies nepārvaramas varas apstākļu dēļ: ugunsgrēka, dabas katastrofas, kara, jebkura rakstura kara darbības, blokādes, vai citu no Pusēm neatkarīgu iemeslu dēļ, kuras Puses nevarēja paredzēt un novērst Līguma noslēgšanas brīdī. Līgumā paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu. Ja šo apstākļu darbība turpinās vairāk kā 3 (trīs) mēnešus, tad katra no Pusēm ir tiesīga atteikties no turpmākās Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumus, kas saistīti ar Līguma pārtraukšanu, zaudējumu segšanu.
5. Pusei, kurai iestājas Līguma 6.7.punktā noteikto pienākumu veikšanai neiespējamie apstākļi, par šādu apstākļu iestāšanos un izbeigšanos nekavējoties, bet ne vēlāk kā 5 (piecu) darbdienu laikā, rakstiski jāpaziņo otrai Pusei pievienojot dokumentus, kas to apliecina. Šādu apstākļu rašanās un ilgšanas lietiskie pierādījumi ir izziņas, kuras izsniedz attiecīga valsts institūcija.
5. Par Līguma nosacījumu daļēju vai pilnīgu neizpildīšanu Puses uzņemas atbildību saskaņā ar Līguma un normatīvo aktu noteikumiem.

1. LĪGUMA TERMIŅŠ UN LĪGUMA PIRMSTERMIŅA IZBEIGŠANA

6. Līgums stājas spēkā tā parakstīšanas dienā un ir spēkā līdz Pušu līgumsaistību pilnīgai izpildei.
6. Puses ir tiesīgas izbeigt Līgumu pirms termiņa:
1. Līgumā noteiktajos gadījumos;
1. saskaņā ar Pušu vienošanos;
1. saskaņā ar spēkā esošajiem Latvijas Republikas normatīvajiem aktiem.
6. Ja viena no Pusēm nepilda Līguma noteikumus, otra Puse informē Līguma nepildošo Pusi par pirmstermiņa Līguma izbeigšanu vismaz 10 (desmit) darba dienas pirms Līguma izbeigšanas. Līgums netiek izbeigts, ja Puse, kura nepilda Līguma noteikumus, novērš savas darbības trūkumus 5 (piecu) darba dienu laikā no informācijas par vienpusēju Līguma izbeigšanu saņemšanas dienas.
6. Pasūtītājs var vienpusēji izbeigt Līgumu, par to nekavējoties rakstiski informējot Izpildītāju, ja:
3. Izpildītāja sniegtie pakalpojumi nav kvalitatīvi;
3. Izpildītājs ir būtiski pārkāpis Līgumu (par būtisku Līguma pārkāpumu uzskatāmi gadījumi, kad Izpildītājs kavē Pasūtījuma izpildes termiņus ilgāk par 10 (desmit) dienām vai Pasūtītājs ir konstatējis Pasūtījuma izpildes neatbilstību Tehniskās specifikācijas prasībām vai Tehniskajam piedāvājumam vairāk par 2 (divām) reizēm);
3. ja konstatē, ka Izpildītājs bez Pasūtītāja piekrišanas jebkādā veidā ir izplatījis informāciju trešajām personām par Pasūtījuma izpildes laikā veiktajiem darbiem vai sniegtajiem pakalpojumiem;
3. Izpildītājs veic apakšuzņēmēju vai personāla nomaiņu, neievērojot Līguma 10. un 11.nodaļas noteikumus, un 10 (desmit) darba dienu laikā no Pasūtītāja brīdinājuma saņemšanas nav novērsis šo pārkāpumu;
3. Izpildītājs Līguma noslēgšanas vai Līguma izpildes laikā veicis prettiesisku darbību;
3. bez Pasūtītāja piekrišanas ir ierosināts Izpildītāja tiesiskās aizsardzības process;
3. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
3. Izpildītājs Pasūtītājam ir nodarījis zaudējumus;
3. Izpildītājs ir patvaļīgi pārtraucis Līguma izpildi, tai skaitā ja Izpildītājs nav sasniedzams juridiskajā adresē;
3. Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
6. Lai novērstu neatbilstoši veiktu izmaksu risku Projektā, Pasūtītājs var apturēt Līguma izpildi, ja:
4. Ministru kabinetā ir ierosināta attiecīgā ārvalstu finanšu instrumenta plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts ārvalstu finanšu instrumenta finansējums, ko Pasūtītājs bija paredzējis izmantot Līgumā paredzēto maksājuma saistību segšanai;
4. Līguma izpildes apturēšanu ir noteikusi ar ārvalstu finanšu instrumenta vadībā iesaistīta iestāde vai Ministru kabinets ar lēmumu.
6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats, lai kāda Puse atkāptos no Līguma, izņemot Līgumā noteiktos gadījumus.
6. Līguma 7.4.4.-7.4.9.apakšpunktā noteiktās tiesības pirms termiņa izbeigt Līgumu var izlietot, ja otra Puse ir tikusi brīdināta par iespējamo Līguma izbeigšanu un tā nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanās rezultātā.
6. Izbeidzot Līgumu Līguma 7.4.1. - 7.4.3.apakšpunktā minētajos gadījumos Līgums ir uzskatāms par izbeigtu ar paziņojuma nosūtīšanas brīdi Izpildītajam.
6. Līguma 7.7.punktā minētāja gadījumā tiesības Līgumu izbeigt pirms termiņa var izlietot, ja otra Puse ir tikusi brīdināta par iespējamo Līguma izbeigšanu un nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanas rezultātā.
6. Tiesību pirms termiņa izbeigt Līgumu var izlietot, ja otra Puse ir tikusi brīdināta par iespējamo Līguma izbeigšanu un nav novērsusi Līguma izbeigšanas pamatu, izņemot gadījumus, kad Līguma izbeigšana ir paredzēta noteikto termiņu neievērošanās rezultātā.

1. KONFIDENCIALITĀTES SAISTĪBAS
7. Puses vienojas, ka informācija, kas ir Līgumā, ir konfidenciāla, ciktāl tas nav pretrunā spēkā esošajiem normatīvajiem aktiem un, izņemot informāciju, kas ir publiskojama saskaņā ar Līguma izpildi.
7. Puse nav tiesīga izplatīt Līguma saistību izpildē iegūto, izmantoto vai kā citādā veidā apstrādāto informāciju trešajām personām bez otras Puses rakstiskas piekrišanas, izņemot normatīvajos aktos noteiktos gadījumus.
7. Ja Izpildītājs ir pārkāpis Līguma 8.2.punkta nosacījumu, tas atbild par šo nosacījumu pārkāpumu normatīvajos aktos noteiktajā kārtībā un sedz Pasūtītājam un trešajām personām ar to nodarītos zaudējumus

1. STRĪDU IZŠĶIRŠANAS KĀRTĪBA

8. Visus jautājumus un strīdus, kas rodas starp Pusēm Līguma darbības laikā, Puses risina pārrunu ceļā.
8. Ja vienošanās netiek panākta 30 (trīsdesmit) kalendāra dienu laikā, strīdi tiek risināti tiesā normatīvajos aktos paredzētajā kārtībā.


1. LĪGUMA IZPILDĒ IESAISTĪTĀ PERSONĀLA NOMAIŅA

9. Izpildītāja personālu, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
9. Pasūtītājs nepiekrīt Līguma 10.1.punktā minētajai personāla nomaiņai vai jauna personāla piesaistei, ja Izpildītāja piedāvātais personāls neatbilst tām iepirkuma dokumentos noteiktajām prasībām, kas attiecas uz piegādātāja personālu.
9. Pasūtītājs atļauj nomainīt vai piesaistīt jaunu Izpildītāja personālu piecu darbdienu laikā pēc tam, kad Izpildītājs ir iesniedzis visu informāciju un dokumentus, kas nepieciešami lēmuma pieņemšanai saskaņā ar Līguma 10.2. un 10.3.punkta noteikumiem.


1. LĪGUMA IZPILDĒ IESAISTĪTO APAKŠUZŅĒMĒJU NOMAIŅA UN JAUNU APAKŠUZŅĒMĒJU PIESAISTE
10. Izpildītājs nav tiesīgs bez Pasūtītāja rakstveida piekrišanas veikt apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
10. Pasūtītājs nepiekrīt veikt piedāvājumā norādīto apakšuzņēmēju nomaiņu, ja pastāv kāds no šādiem nosacījumiem:
1. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
1. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
1. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
1. apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10. Pasūtītājs nepiekrīt veikt jauna apakšuzņēmēja piesaistei, ja pastāv kāds no šādiem nosacījumiem:
2. Izpildītāja piedāvātais apakšuzņēmējs neatbilst tām iepirkuma procedūras dokumentos noteiktajām prasībām, kas attiecas uz Izpildītāja apakšuzņēmējiem;
2. piedāvātais apakšuzņēmējs, ja tā sniedzamo pakalpojumu vērtība ir vismaz 10 000 euro no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas gadījumiem;
2. jauna apakšuzņēmēja piesaistes rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
10. Pārbaudot apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus. Publisko iepirkumu likuma 42.panta trešajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.

1. INFORMĀCIJAS APMAIŅA
11. Jebkura saistošas informācijas apmaiņa sakarā ar Līgumu ir veicama rakstiski tikai uz Līgumā norādītajām adresēm, Līguma 2.5.punktā un 3.9.punktā norādītājām Pušu pārstāvju e-pasta adresēm vai uz pasts@liaa.gov.lv.
11. Steidzamos gadījumos informāciju var nodot telefoniski, ar noteikumu, ka ne vēlāk kā 3 (trīs) darba dienu laikā attiecīgā informācija tiek nosūtīta Līguma 12.1.punktā norādītājā kārtībā. Informācija, kas nav nosūtīta rakstveidā, nav saistoša otrai Pusei.
11. Paziņojumi, kas nosūtīti no Līguma 12.1.punktā minētajām e-pasta adresēm, ir saistoši Pusēm bez paraksta.

1. PERSONAS DATU APSTRĀDES NOSACĪJUMI
12. Puses apliecina, ka Līgumā norādītos vai saskaņā ar Līguma izpildi nodotos Pušu pārstāvju, iesaistītā personāla vai piesaistīto apakšuzņēmēju personu datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām).
12. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tie pirms personas datu nodošanas informē par to otru Pusi, ja vien to neaizliedz spēkā esošie tiesību akti.
12. Puses ir atbildīgas par personas datu aizsardzības un apstrādes noteikumu ievērošanu. 
12. Katrai Pusei, neizpildot vai pienācīgi neizpildot savas līgumsaistības, ir jāsedz visi otrai Pusei vai trešajām personām nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga trešo personu priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina trešo personu, ieskaitot valsts pārvaldes iestādes, pretenzija, pārskaitot naudas summu pretenzijas iesniedzējam vai samaksājot uzlikto soda naudas summu.
12. Izpildītājs, izpildot Pasūtījumu, ir atbildīgs par trešo personu datu ievākšanu, viņu piekrišanas saņemšanu un trešo personu datu izmantošanu atbilstošajā apjomā, termiņā un vietā.
12. Ņemot vērā tehnikas līmeni, īstenošanas izmaksas un apstrādes raksturu, apmēru, kontekstu un nolūkus, Izpildītājs īsteno atbilstīgus tehniskus un organizatoriskus pasākumus, lai nodrošinātu atbilstošu drošības līmeni. Personas datu obligāto tehnisko aizsardzību Izpildītājs īsteno ar fiziskiem un loģiskiem aizsardzības līdzekļiem, nodrošinot:
5. aizsardzību pret fiziskās iedarbības radītu personas datu apdraudējumu;
5. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
12. Apstrādājot personas datus, Izpildītājs nodrošina:
6. pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem);
6. to, ka informācijas nesējus, kuros ir personas dati, apstrādā tām pilnvarotas personas;
6. to, ka personas datu apstrādē izmantotos resursu pārvieto tam pilnvarotas personas.
12. Izpildītājs apliecina, ka:
7. nevāks, neizmantos un neizpaudīs personas datus, ja vien to neparedz normatīvie akti vai tas nav nepieciešams normatīvajos aktos paredzētu tiesību, interešu aizsardzībai;
7. apstrādās personas datus atbilstoši no Līguma izrietošajam personas datu apstrādes mērķim;
7. veicot datu apstrādi, nodrošinās atbilstīgus tehniskus un organizatoriskus pasākumus, lai nodrošinātu datu aizsardzību;
7. nodrošinās, ka personas, kuras ir pilnvarotas apstrādāt datus, ir apņēmušās ievērot konfidencialitāti;
7. nodrošinās datu nepieejamību trešajām personām un nekavējoši informēs Pasūtītāju par gadījumiem, kad nepilnvarotām vai trešajām personām radās pieeja personas datiem;
7. nodrošinās, ka jebkura fiziska persona, kas darbojas Izpildītāja pakļautībā un kam ir piekļuve personas datiem, tos neapstrādās bez Pasūtītāja norādījumiem;
7. dzēsīs Līguma ietvaros ievāktos personu datus, tiklīdz būs zudis to apstrādes tiesiskais pamatojums.

1. CITI NOTEIKUMI

13. Ja kādai no Pusēm tiek mainīta juridiskā adrese vai citi rekvizīti, tad tā ne vēlāk kā 10 (desmit) darbdienu laikā no šādu izmaiņu veikšanas dienas rakstiski paziņo par to otrai pusei pa elektronisko pastu.
13. Ja viens vai vairāki Līguma noteikumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar Latvijas Republikas spēkā esošajiem normatīvajiem aktiem. Jebkādi Līgumā nenoregulēti jautājumi tiek risināti, vadoties pēc spēkā esošajiem normatīvajiem aktiem.
13. Puses apņemas saglabāt jebkura dokumenta vai jebkāda cita ar Līguma saistītu materiālu vai informācijas konfidencialitāti.
13. Līguma 14.3.punktā minētā informācija netiek uzskatīta par konfidenciālu Līguma ietvaros, ja tā ir likumīgi kļuvusi publiski pieejama, iekļauta Pušu sagatavotos publiska rakstura pārskatos un atskaitēs.
13. Neviena no Pusēm bez saskaņošanas ar otru Pusi nedrīkst nodot trešajai personai savas saistības, kas ir noteiktas Līgumā.
13. Visi Līguma papildinājumi, labojumi un grozījumi iegūst juridisku spēku, ja tie ir sastādīti rakstveidā un ir Pušu parakstīti, un kļūst par Līguma neatņemamu sastāvdaļu no to parakstīšanas brīža.
13. Pusēm ir aizliegts veikt būtiskus grozījumus un papildinājumus (Publisko iepirkumu likuma 61.panta otrajā daļā paredzētie gadījumi) Līgumā. Puses var veikt nebūtiskus Līguma grozījumus un papildinājumus. 
13. Būtiski Līguma grozījumi ir pieļaujami jebkurā no šādiem gadījumiem:
7. Ja iestājas Līguma 1.4.punktā minētais Līguma izpildes termiņš un objektīvu iemeslu dēļ ir nepieciešama līguma noteikumu faktiskā izpilde Puses var vienoties par Līguma termiņa pagarinājumu, bet ne vairāk kā uz 1 (vienu) mēnesi;
7. Ja Līguma darbības laikā Pasūtītājam ir nepieciešamas papildus Pakalpojumu iegādes, kas pārsniedz sākotnēji plānotos apjomus vai arī, ja Pakalpojuma cenu izmaiņu dēļ pieaug/samazinās kopējā sākotnēji noteiktā Līguma summa (katru šādu grozījumu rezultātā līgumcenas pieaugums nedrīkst pārsniegt 50 procentus no sākotnējās Līguma kopsummas);
7. Nepieciešamas papildus Pakalpojumu iegādes, kas nebija iekļautas sākotnēji un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iegādāto Pakalpojumu, vai Izpildītāja maiņa radītu ievērojamas grūtības (katru šādu grozījumu rezultātā līgumcenas pieaugums nedrīkst pārsniegt 50 procentus no sākotnējās Līguma kopsummas).
13. Visi Līguma grozījumi vai papildinājumi ir spēkā tikai tad, ja tie noformēti rakstveidā un ir Pušu parakstīti. Šādi Līguma grozījumi un papildinājumi ar to parakstīšanas brīdi kļūst par Līguma neatņemamu sastāvdaļu. 
13. Līgumā noteiktie termiņi, kas aprēķināmi gados, mēnešos vai dienās, sākas nākamajā dienā pēc datuma vai pēc notikuma, kas nosaka tā sākumu.
13. Līgumam visi pievienotie pielikumi ir Līguma neatņemama sastāvdaļa.
13. Līgums sastādīts latviešu valodā uz _ (__) lapām kopā ar 1.pielikumu „Tehniskā specifikācija” uz _ (_) lapām, 2.pielikumu „Tehniskais piedāvājums” uz _ (_) lapām un 3.pielikumu „Finanšu piedāvājums” uz _ (_) lapām.
13. Līgums ir elektronisks dokuments, ko abas Puses ir parakstījušas ar diviem drošiem elektroniskiem parakstiem. Līgums stājas spēkā ar brīdi, kas norādīts Līgumam vēlāk pievienotā drošā elektroniskā paraksta laika zīmogā. Katras Puses rīcībā atrodas abu Pušu elektroniski parakstīts Līguma elektronisks eksemplārs. 

1. PUŠU REKVIZĪTI UN PILNVAROTO PĀRSTĀVJU PARAKSTI

ŠIS DOKUMENTS IR PARAKSTĪTS ELEKTRONISKI AR DROŠU
ELEKTRONISKO PARAKSTU UN SATUR LAIKA ZĪMOGU


